b'\n_START_ARTICLE_\nNe\xc5\xbeelena e-po\xc5\xa1ta\n_START_PARAGRAPH_\nNeza\xc5\xbeelena po\xc5\xa1ta (angle\xc5\xa1ko Spam) je elektronska po\xc5\xa1ta, ki je namenjena ve\xc4\x8djemu \xc5\xa1tevilu prejemniku z namenom vsiljevanja dolo\xc4\x8dene vsebine, ki se je naslovniki nebi odlo\xc4\x8dili sami prejemati. Ve\xc4\x8dina neza\xc5\xbeelene po\xc5\xa1te je povezana z ogla\xc5\xa1evanjem raznih izdelkov in storitev, ki pa imajo dvomljivo kvaliteto ali pa bi jih prodajalci radi podtaknili kupcu. Mnogokrat je povezana tudi z raznimi goljufijami (Nigerijska prevara, ...)._NEWLINE_Beseda spam izhaja iz angle\xc5\xa1\xc4\x8dine, v originalu pomeni konzervirano obdelano \xc5\xa1unko. Izraz izhaja iz istoimenskega ske\xc4\x8da skupine Monty Python, v katerem se neprestano ponavlja. Prvi spam pa je bil poslan za ameri\xc5\xa1ko odvetni\xc5\xa1ko dru\xc5\xbebo Canter & Siegel in sicer v konferen\xc4\x8dni sistem USENET leta 1994.\n_START_SECTION_\nBlokiranje naslovov\n_START_PARAGRAPH_\nProti neza\xc5\xbeeleni po\xc5\xa1ti se lahko borimo tudi z blokiranjem naslovov po\xc5\xa1iljateljev in s kreiranjem t.i. \xc4\x8drnih seznamov po\xc5\xa1iljateljev na katere lahko ro\xc4\x8dno vpisujemo naslove po\xc5\xa1iljateljev ali njihove domene, ki smo jih prepoznali kot ne\xc5\xbeelene. Na ta na\xc4\x8din prepre\xc4\x8dujemo po po\xc5\xa1ti, ki prihaja z dolo\xc4\x8denih naslovov, da bi na\xc5\xa1la pot do na\xc5\xa1ega po\xc5\xa1tnega predala._NEWLINE_Re\xc5\xa1evanja problema neza\xc5\xbeelene po\xc5\xa1te se je mogo\xc4\x8de lotiti tudi s filtriranjem sporo\xc4\x8dil na podlagi klju\xc4\x8dnih besed. Z ustreznimi nastavitvami lahko sporo\xc4\x8dila, ki v naslovu ali telesu sporo\xc4\x8dila vsebujejo dolo\xc4\x8dene besede, premaknemo v posebno mapo ali pa jih kar takoj izbri\xc5\xa1emo. Pravila na podlagi katerih bo Outlook Express filtriral sporo\xc4\x8dila, dolo\xc4\x8dimo v kategoriji Message, kjer izberemo opcijo Create Rule from Message. \xc4\x8ce npr. \xc5\xbeelimo da nam po\xc5\xa1tni odjemalec takoj odstrani vsa sporo\xc4\x8dila, ki vsebujejo v naslovu besedo \xc2\xbbviagra\xc2\xab, potem izberemo najprej opcijo \xc2\xbbWhere the line Subject contains specific words\xc2\xab, pri izbiri akcij pa izberemo \xc2\xbbDelete it\xc2\xbb. V tretjem koraku kliknemo na povezavo \xc2\xbbcontains specific words\xc2\xab, nakar v oknu, ki se odpre vnesemo tiste besede za katere ne \xc5\xbeelimo, da se pojavijo v naslovih prejete po\xc5\xa1te. V \xc4\x8detrtem polju lahko pravkar nastavljeno pravilo tudi poimenujemo. Podoben postopek velja tudi za program Outlook._NEWLINE_Z uporabo obeh omenjenih postopkov lahko \xc5\xa1tevilo prejete neza\xc5\xbeelene po\xc5\xa1te zmanj\xc5\xa1amo, nikakor pa ne moremo pri\xc4\x8dakovati, da se je bomo popolnoma znebili.\n_START_SECTION_\nObramba s specializiranimi programi\n_START_PARAGRAPH_\nPoleg preventivnih ukrepov, ki zadostujejo le za silo, je za aktivno obrambo pred neza\xc5\xbeeleno po\xc5\xa1to nadvse priporo\xc4\x8dljiva obramba s specializiranimi programi. Vredno je omeniti, da re\xc5\xa1itve, ki bi nas v celoti obvarovala pred po\xc5\xa1tno nesnago \xc5\xbeal ni, saj so spamerji z metodami, ki ji uporabljajo, vedno korak pred svojimi \xc5\xbertvami. Toda kljub vsemu se verjetno strinja ve\xc4\x8dina ljudi, da je veliko bolje, \xc4\x8de priroma v na\xc5\xa1e po\xc5\xa1tne zaradi uporabe primerne programske opreme nekajkrat manj neza\xc5\xbeelenih sporo\xc4\x8dil._NEWLINE_Kako specializirani programi za odstranjevanje neza\xc5\xbeelene po\xc5\xa1te sploh delujejo? Enostavne, predvsem pa starej\xc5\xa1e razli\xc4\x8dice tovrstnih programov so se proti nenaro\xc4\x8deni po\xc5\xa1ti borile predvsem s filtriranjem na podlagi izbranega korpusa klju\xc4\x8dnih besed, ki se pojavljajo v naslovu in telesu sporo\xc4\x8dila. Ker pa je tak\xc5\xa1na obramba precej luknjasta in povrh vsega \xc5\xa1e precej nezanesljiva (veliko popolnoma legitimnih sporo\xc4\x8dil se znajde v ko\xc5\xa1u), uporabljajo napredne re\xc5\xa1itve zapletene algoritme in filtriranje, ki deluje na podlagi statisti\xc4\x8dnega prou\xc4\x8devanja ogromnih arhivov znanega spama. Tovrstno filtriranje, ki se pojavlja tudi z imenom Bayesovo filtriranje (ang. Bayesian filtering), uporabljajo najbolj poznani filtrirni sistemi za obrambo pred neza\xc5\xbeeleno po\xc5\xa1to kot so SpamAssassin (spamassassin.apache.org), Spamnet (www.spamnet.org), ipd. Poleg veliko bolj u\xc4\x8dinkovitega filtriranja so naprednej\xc5\xa1i programi tudi veliko bolj zanesljivi pri svojem delovanju, saj so odstotek povsem legitimnih sporo\xc4\x8dil, ki so jih po krivici ozna\xc4\x8dili za spam, spravili na minimum.\n_START_SECTION_\nOmejitev neza\xc5\xbeelene po\xc5\xa1te\n_START_PARAGRAPH_\nS previdnostjo lahko zmanj\xc5\xa1amo koli\xc4\x8dino ne\xc5\xbeelene po\xc5\xa1te, ki jo bomo prejeli na svoj naslov. Pozorni moramo biti predvsem na to, kje objavljamo svoje naslove oz. komu posredujemo osebne podatke. _NEWLINE_Po\xc5\xa1iljatelji vsiljene po\xc5\xa1te pogosto s posebnimi programi prei\xc5\xa1\xc4\x8dejo spletne strani in z njih izbrskajo vse, kar izgleda kot veljaven elektronski naslov. Torej zaenkrat stre\xc5\xbenik \xc5\xa1e ne ve, kdo ste in kak\xc5\xa1en elektronski po\xc5\xa1tni naslov uporabljate, \xc4\x8de pa na tem spletnem mestu v obrazec vpi\xc5\xa1ete svoj elektronski naslov, ima spletni stre\xc5\xbenik povezavo med pi\xc5\xa1kotkom in samim spletnim naslovom._NEWLINE_Razmislite, ali bi za potrebe registracij programov in druge prijave preko spleta, uporabili neki drugi elektronski naslov. Tam lahko registrirate nov elektronski naslov in dolo\xc4\x8dite, kam naj se po\xc5\xa1ta, ki pride na ta naslov posreduje, ter koliko sporo\xc4\x8dil naj se posreduje, preden se naslov zavr\xc5\xbee. Ta storitev je namenjena predvsem registracijam produktov na spletu, kjer morate vpisati delujo\xc4\x8d elektronski naslov, da vam lahko podjetje po\xc5\xa1lje podatke za uporabo ali aktivacijo svojega produkta. _NEWLINE_Po prejetju nekaj sporo\xc4\x8dil ta naslov izgine, tako da morebitne reklame, usmerjene nanj, do vas ne pridejo.\n_START_SECTION_\nSoo\xc4\x8danje internetnih ponudnikov z neza\xc5\xbeeleno po\xc5\xa1to\n_START_PARAGRAPH_\nV prvi bojni liniji v boju proti neza\xc5\xbeeleni po\xc5\xa1ti, so prav gotovo internetni ponudniki z raznimi stre\xc5\xbeni\xc5\xa1kimi programi in varnostnimi mehanizmi proti neza\xc5\xbeeleni po\xc5\xa1ti, saj morajo svoje po\xc5\xa1tne stre\xc5\xbenike \xc5\xa1e posebej varovati pred po\xc5\xa1iljatelji neza\xc5\xbeelene po\xc5\xa1te, saj so neprestano na pre\xc5\xbei za stre\xc5\xbeniki, ki bi jih lahko zaradi napa\xc4\x8dnih nastavitev ali pa napak izrabili za razpo\xc5\xa1iljanje neza\xc5\xbeelenih oglasnih sporo\xc4\x8dil._NEWLINE_Poleg nenehne skrbi za varnost in za obrambo pred neza\xc5\xbeeleno po\xc5\xa1to se morajo internetni ponudniki spopasti \xc5\xa1e z dodatnimi problemi. Eden izmed njih je ta, da morajo prepoznati po\xc5\xa1iljatelja, ki je poslal kup neza\xc5\xbeelene po\xc5\xa1te, in po\xc5\xa1iljatelja, ki je na nekaj tiso\xc4\x8d naslovov svojih strank poslal najnovej\xc5\xa1o ponudbo svojih izdelkov._NEWLINE_Po\xc5\xa1tni stre\xc5\xbenik mora torej znati lo\xc4\x8diti kateri paket sporo\xc4\x8dil je dobronameren in kateri je pri prejemnikih neza\xc5\xbeelen. Ker pa je ta lo\xc4\x8dnica velikokrat zelo zabrisana, ni seveda ni ni\xc4\x8d \xc4\x8dudnega \xc4\x8de se zgodi, da internetni ponudnik pomotoma blokira ra\xc4\x8dun dolo\xc4\x8denemu podjetju in mu tako do nadaljnjega onemogo\xc4\x8di kakr\xc5\xa1nokoli po\xc5\xa1iljanje sporo\xc4\x8dil.'